OpenLLM-France/wikimedia huggingface dataset:
# Ordinoko Sant Corneli i Sant Cebrià eliza (Andorra)

Sant Corneli i Cebrià Andorrako Ordino herrian dagoen parrokia-eliza da, interes kulturaleko ondare izendatuta dagoena.
Eliza hau Erdi Aroan eraikia da, baina eraberritze ugari ere izan zituen XVII. eta XIX. mende bitartean. Barruan, Andre Mariaren irudi erromaniko polikromatu bat du, XI. mende amaierakoa edo XII. mende hasierakoa. Irudi honekin badu berezitasun bat: izan ere, Andorra osoko ama birjinaren irudirik txikiena baita, bere 44 cm soilekin.
Elizak baditu, halaber, barroko garaiko bost erretaula, XVII. eta XVIII. mende bitartekoak, elizako santu zaindariei eskainitakoak. Elizan dauden burdin-hesi guztiak XVII. eta XIX. mende bitartekoak dira, eta inguruetako familiarik aberatsenen Ordinoko burdinoletan egin ziren (Rossel eta D'Areny-Plandolit).
Eliz aurreko plazan bada aterpetxo nbat, ekaitzen kontrako zeremonietan erabiltzen zena.

## Galeria

* Eliza eta aterpetxoa
* Andre Mariaren irudia
* Erretaula

## Erreferentziak

* ↑ Andorrako Gobernua. «Sant Corneli i Sant Cebrià d'Ordino» Patrimoni Cultural d'Andorra (Noiz kontsultatua: 2017ko abuztuak 12).
* ↑ Visit Andorra. Església de Sant Corneli i Sant Cebrià d'Ordino. (Noiz kontsultatua: 2016ko abuztuak 6).
* Datuak: Q21077406
* Multimedia: Sant Corneli i Sant Cebrià d'Ordino / Q21077406
# Ordis

Ordis Kataluniako udalerria da, Alt Empordà eskualdean eta Gironako probintzian dagoena. 2009ko urtarrilaren 1eko erroldaren arabera 372 biztanle zituen. 8,52 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 455 | 442 | 437 | 444 | 368 | 347 | 309 | 331 | 294 | 304 | 342 | 372 |

## Ikus, gainera

* Gironako udalerrien zerrenda

## Kanpo estekak

* (Katalanez) Ordisko udalaren webgunea.
* Datuak: Q11796
* Multimedia: Ordis / Q11796
# Ordizia Kirol Elkartea

Ordizia Kirol Elkartea Ordiziako (Gipuzkoa) futbol talde nagusia da. Gipuzkoako Ohorezko Erregionalean dabil baina historian zehar izan duen kategoria altuena 3. maila izan da.
Taldeak Altamira estadioa futbol zelaian jokatzen ditu etxeko partidak.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 6
* Denboraldiak Hirugarren Federazioan: 0
* Emaitzarik onena: 10.a (Hirugarren Maila, 1958-59 eta 1959-60 denboraldietan)

### Azken denboraldiak
## Palmaresa

* Gipuzkoako Ohorezko Erregionala (3): 1954, 1965, 2008

## Kanpo estekak

* Datuak: Q2802531
* Multimedia: Ordizia KE / Q2802531
# Ocheyedan udalerria, Osceola konderria (Iowa)

Ocheyedan udalerria Ameriketako Estatu Batuetako Iowa estatuko udalerri bat da, Osceola konderrian. Azken zentsuaren arabera 614 biztanle zituen.

## Ekonomia

2020ko zentsuaren arabera, Ocheyedan udalerriak 309 etxebizitza zeuden. Per capita diru-sarrerak 27.847 estatubatuar dolar ziren.

## Kanpo estekak

* Datuak: Q9043052
# Oches

Oches Frantziako udalerri bat da, Ardenak departamenduan dagoena, Auvernia-Rodano-Alpeak eskualdean. 2013an 45 biztanle zituen.

## Demografia
### Biztanleria

2007an Oches udalerrian erroldatutako biztanleak 31 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 21 etxebizitza zeuden, 14 familiaren etxebizitza nagusia ziren, 6 bigarren erresidentzia ziren eta 1 hutsik zegoen. Etxebizitza guzti hauek 21etxeak ziren. 14 etxebizitza nagusietatik 12 bere jabearen bizilekua ziren eta 2 alokairuan okupaturik zeuden; 1ek bi gela zituen, 1ek hiru zituen, 3 etxek lau zituzten eta 9 etxek bost zituzten. 12 etxek euren parking plaza propioa zuten azpian. 9 etxetan ibilgailu bat zegoen eta 4 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Oches udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 4 | 45-49 | 4 |
| 0 | 40-44 | 0 |
| 0 | 35-39 | 0 |
| 4 | 30-34 | 4 |
| 0 | 25-29 | 4 |
| 4 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 23 ziren, horien artean 16 aktiboak ziren eta 7 inaktiboak ziren. 16 pertsona aktiboetatik 15 lanean zeuden (9 gizon eta 6 emakume) eta 1 langabezian (1 emakume eta 1 emakume). 7 pertsona inaktiboetatik 2 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2000. urtean Oches udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q609987
* Multimedia: Oches / Q609987
# Ocheyedan (Iowa)

Ocheyedan Iowako hiri bat da. Osceola konderrian kokatua dago. 2010ean 490 biztanle zituen, 3,01 kilometro koadrotan banatuta.

## Ikus, gainera

* Osceola konderria

## Kanpo estekak

* Datuak: Q1927689
* Multimedia: Ocheyedan, Iowa / Q1927689
# Ofentsiba Nazional-Sindikalistako Batzordeen Espainiako Falangea

Ofentsiba Nazional-Sindikalistako Batzordeen Espainiako Falangea (gaztelaniaz: Falange Española de las Juntas de Ofensiva Nacional Sindicalista [FE de las JONS]) Espainiako alderdi politiko faxista eta ultranazionalista izan zen, nazional-sindikalismoa aldarrikatzen zuena. 1933ko urriaren 29an Madrilen José Antonio Primo de Rivera, Julio Ruiz de Alda eta Alfonso García Valdecasasek sortutako Espainiako Falangea eta 1931n Onésimo Redondo eta Ramiro Ledesmak sortutako Ofentsiba Nazional-Sindikalistako Batzordeak (JONS) batzearen ondorioz sortu zen.

## Historia

Italiako faxismoaren eraginez sortu zen, eta kapitalismoa eta sozialismoa biak gaitzesten zituen. Hasieran, alderdiak Espainiako Falangea izena besterik ez zuen. 1934ko otsailean, Onésimo Redondo eta Ramiro Ledesmak sortutako Ofentsiba Nazional-Sindikalistako Batzordeak (JONS) alderdiarekin batu eta Ofentsiba Nazional-Sindikalistako Batzordeen Espainiako Falangea (FE de las JONS) izena hartu zuen, uztarria eta geziak sinbolotzat harturik.
Bere helburuak 26 puntutan laburbildu zituen, eta hauexek zituen ideologiako puntu nagusiak: aberriak inperioa du helburu; itsasoko eta aireko potentzia bihurtzea; gizonaren betiko balioen errespetua; gizabanakoaren ekimena bultzatzea; kapitalismoa eta marxismoa gaitzestea; eta enpresak nazionalizatzeko joera.
Espainiako Falangeak garrantzi handiko rola izan zuen 1936ko matxinadan. Hala, Espainiako Gerra Zibilean 150.000 falangista borrokatu ziren Francisco Francoren gidaritzapean. 1937an, Francok falangistak karlistekin batu zituen indar kolpisten gerra ekimena bateratzeko: Falange Española Tradicionalista y de las JONS (FET y de las JONS) sortu zen, harrezkero Mugimendu Nazionala deitutakoa, diktadura erregimenaren oinarri politikoa. Frankismo garaian, 1939-1975 bitartean, alderdi politiko ofizial bakarra izan zen. Gerra ondoren Falange, ko kide izatea nahitaezko bihurtu zen politikan aurrera egiteko, baina pixkanaka hasierako ideologiatik urrundu zen, batez ere 1940 eta 1950eko hamarkaden ondoren
Espainiako Trantsizio Demokratikoan, Espainiako Falangea banatu eta politikoki desagertu zen. 1996ko Espainiar Hauteskunde Orokorretan Falange Española de las JONS alderdiak 12.114 boto lortu zituen, hau da, % 0,05a. Hona hemen egun Espainiako Falangearen izaera aldarrikatzen duten alderdiak:
* Falange Española de las JONS (FE de las JONS).
* Falange Auténtica (FA).
* Mesa Nacional Falangista (MNF).
* FE/La Falange (bitan zatitua).

## Bibliografia

* Stanley G. Payne, Falange. Historia del fascismo español, SARPE, Madril, 1986. ISBN 84-7291-764-9
* Paul Preston, Las derechas españolas en el siglo XX: autoritarismo, fascismo y golpismo, Sistema, Madril, 1986. ISBN 84-86497-01-9

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/12/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q207308
* Multimedia: Falange Española de las JONS / Q207308
# Ofayé herria

Ofayé herria, ofaié edo opaié herria Hegoaldeko Mato Grossoren ekialdean bizi den Brasilgo jatorrizko herria da.

## Egoera

Berez, egungo Três Lagoas eta Brasilândia hirien lurraldekoak ziren. Kolonoen etorrera aurretik bost mila inguruko pertsona ziren; egun apenas gelditzen dira hirurogei, Brasilandia udalaren erreserba txiki batean bizitzen.
Ofayé hizkuntza sailkatzeko zaila da baina orokorrean macro-ye hizkuntzen familia barruan sailkatzen da. 2005ean bakarrik bi pertsona ezagutzen zuten.

## Kanpo estekak

* (Ingelesez):Ofayé hizkuntzaren inguruko informazioa.
* Datuak: Q2258646
# Ofena

Ofena Italiako udalerri bat da. L'Aquilako probintzian kokatuta dago, Abruzzo eskualdean. 420 biztanle ditu, 36,9 kilometro koadroko azaleran banatuta.

## Mugakideak

Ofenak honako udalerri hauekin egiten du muga:
Calascio Capestrano Castel del Monte Castelvecchio Calvisio Farindola Villa Celiera Carpineto della Nora Civitella Casanova Villa Santa Lucia degli Abruzzi

## Kanpo estekak

* Datuak: Q50113
* Multimedia: Ofena / Q50113
# Ofelia (satelitea)

Ofelia, edo Urano VII, Urano planetaren satelite naturaletariko bat da. Ez da nahastu behar (171) Ofelia asteroidearekin.

## Ezaugarri fisikoak

Orbita-ezaugarri nagusiez eta neurriaren zenbatespenaz gainera, ezer gutxi ezagutzen da satelite honi buruz. Voyager 2ren irudietan objektu luzanga gisa ageri da, ardatz nagusia Uranorantz duela.
Ofelia eta Kordelia sateliteek Uranoren epsilon eraztuna egonkortzen dute. Beraz, satelite artzaina da.

## Aurkikuntza

Richard J. Terrilek aurkitu zuen 1986an, Voyager 2k urte bereko urtarrilaren 20an egindako argazkiak aztertzean. Ez zen berriro ikusi, 2003an Hubble teleskopioak berriro aurkitu zuen arte.

## Izendapena

Hasieran, S/1986 U 8 behin-behineko izendapen sistematikoa eman zitzaion, eta, geroago, Ofelia behin betiko izenaz bataiatua izan zen. Satelitearen izena William Shakespeareren Hamlet obrako Ofelia pertsonaiaren izenetik dator.

## Kanpo estekak

* Datuak: Q15616
* Multimedia: Ophelia (moon) / Q15616
# Ofelia idazkaria

Ofelia Michelínez idazkaria Francisco Ibáñezek bere pertsonaiarik ezagunenak diren Mortadelo eta Filemonen abenturetarako sortutako pertsonaia bat da. Lehen aldiz 1978ko Los gamberros abenturan agertu zen.
Vicente Superintendentearen idazkari partikularra da, emakume handi eta lodi bat, ile kizkur eta horiduna eta eskote handiko jantzi estu eta gorri bat eta bota beltzak janzten dituena.
Sarri errepikatzen diren gag batzuen protagonista izaten da:
* Beti dotore jartzen saiatzen da Mortadelorekin ligatzeko (baita Filemonekin ere, baina ez hainbeste).
* Mortadelo, alabaina, harekin ez egoten saiatzen da ihes eginez, mespretxatuz edo iruzkin sarkastikoen bidez irainduz.
* Gertaera hauen aurrean, Ofeliak indarkeriarekin erantzuten du.
Ohikoa da Bacterio profesoreak berarekin probatzea bere asmakizunetakoren bat, orokorrean emaitza negargarriekin.
Ofeliak Superrarekin eta Bacteriorekin ere izaten ditu ikamikak.
Lodi egotearen konplexua duela aipatu behar da, honen ondorioz Mortadelok honi buruzko iruzkinak egiten dituelarik.

## Sorrera

Ofeliaren sorrerarako eragin bat Jeannen pertsonaia izan liteke, Gaston Lagaffen lankidea dena eta honetaz maitemindua dagoena. Mortadelo ez bezala, Gaston ez da apropos zakarra bere lankidearekin, soilik despistatua honen sentimenduen aurrean. Ofelia James Bonden idazkaria den Miss Moneypennyren parodia bat ere izan liteke.

## Kanpo estekak

* Datuak: Q3752497
# Padilla de Abajo

Padilla de Abajo Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 86 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1656674
* Multimedia: Padilla de Abajo / Q1656674
# Padma

Padma ibaia (bengaleraz: পদ্মা, Pôdda) Bangladeshko ibairik garrantzitsuenetako bat da. Himalaia mendilerroan sortzen da, eta Ganges ibai sakratuaren ibaiadar nagusietako bat da.
Padma ibaia Bangladeshen Indiatik Chapai Nababganjetik oso gertu sartzen da. Yamuna ibaiarekin bat egiten du Arichatik gertu bere izena mantenduz, baina azkenik Meghna ibaiarekin bat egiten du Chandpurretik gertu eta Meghna izena hartzen du Bengalako golkoan itsasoratu aurretik.
Rajshahi, Bangladeshko hiririk garrantzitsuenetako bat, Padma ibaiaren iparraldeko ertzean kokatua dago.

## Kanpo estekak

* Datuak: Q930773
* Multimedia: Padma River / Q930773
# Padina

Padina Errumaniako udalerri bat da, Buzau konderrian. 3.451 biztanle ditu, 186,8 kilometro koadroko azaleran banatuta.

## Herriak

Udalerrian honako herriak daude:
Padina $^{(en)}$ Tătulești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2716490
* Multimedia: Padina commune, Buzău / Q2716490
# Padingbüttel

Padingbüttel Alemaniako udalerria da. Saxonia Beherea estatuan dago, [[Cuxhaven barrutia|Cuxhaven]] barrutian. 2014an 485 biztanle zituen 9,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504757
* Multimedia: Padingbüttel / Q504757
# Padmaita

Padmaita sulfuro motako minerala da eta cobaltita taldearen kidea da.

## Ezaugarriak

Padmaita sulfuro mineralaren formula kimikoa hau da: ${\ce {PdBiSe}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Padmaite: Mineral information, data and localities.» www.mindat.org (Noiz kontsultatua: 12-05-2019).
# Padilla de Arriba

Padilla de Arriba Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 98 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q934356
* Multimedia: Padilla de Arriba / Q934356
# Padjelanta Parke Nazionala

Padjelanta Parke Nazionala (suedieraz: Padjelanta nationalpark), Suedia iparraldeko parke nazional bat da, Jokkmokk udalerrian dagoena, Norrbottengo konderrian. UNESCOk Gizateriaren Ondare izendaturiko Laponiako eskualdearen barnean dago.

## Sami kultura

Parkearen izena samierazko Badjelánnda izenetik dator eta "lur garaiak" esan nahi du. Sami etniak populatzen du eta hainbat herrixka izateaz gain elur-oreinak bazka dezaten zelai zabalak dituzte.

## Geografia

Suediako Parke Nazional handiena da, 1.984 km²-ko azalera baitu. Norvegiarekin mugan dago eta ekialdean duen Sarek Parke Nazional malkartsuaren aldean Padjelanta lautada zabal bat da. Bi aintzira handi daude barnean, Vastenjávrre eta Virihávrre.

## Flora

Lur garaiak izanik, zuhaitzen mugatik gora kokatzen da parkearen gehiengoa eta zuhaixka espezie gutxi batzuk baino ez dira azaltzen. Urki zuri menditarraren baso txikiak ere azaltzen dira.
Liken eta goroldioetan aberastasun handia dauka eta 400 espezie deskribatu dira.

## Fauna

Ugaztunak ez dira ugariak, aipagarrienak elur-oreina, leminga, jatuna eta azeri artikoa dira.
Hegaztien dibertsitatea aldiz oso handia da. Lautada zabaletan urre-txirri arrunta, negu-txirta, ipurzuri arrunta, eper zuria, txirri lepokoduna, kurlinta bekainduna agertzen dira. Aintziretan ordea izotz-ahatea, zertzeta arrunta, ahatebeltz arrunta, mendebal-txori mokomehe, borrokalaria, temminck txirria, bernagorri arrunta. Basoetan txoka txikia, txio horia, ipar-berdantza, papourdina eta birigarro hegal gorria.

## Turismoa

Padjelantaleden izeneko mendi ibilbideak 160 kilometrotako luzera dauka.

## Kanpo estekak

* (Ingelesez)(Suedieraz) Parkearen webgune ofiziala
* Datuak: Q692011
* Multimedia: Padjelanta National Park / Q692011
# Olhaibi

Olhaibi Zuberoako antzinako udalerria izan zen. 1790 eta 1794 artean, Ithorrotzek Olhaibirekin batera Ithorrotze-Olhaibi udalerria sortu zuen. 1973an Arüerekin batera Arüe-Ithorrotze-Olhaibi udalerria osatu zuten.

## Toponimia

Frantsesezko toponimoa Olhaïby da. Historian zehar Olhaibi honela idatzi dute:
* Olhaivie (1308),
* Olhabie (1375, Luntzen paperak),
* Olƒabie (1376, Biarnoko errolda militarra),
* Olhaibie eta Olhabia (1385 eta 1407 hurrenez hurren, Duchesne bildumaren CXIV. liburukia),
* Olhayvi (1496, Ohixen paperak),
* Olharby (1563),
* Olhayby et Olhaybié (1690)
* Olhaiby (1793).

## Historia

Olhaibiko jauna Zuberoako bizkondearen basailua izan zen, baita Zuberoako hamar handikien bat ere.

## Ikustekoak

* Olhaibiko elizaren XVIII. mendeko altzariak.

## Erreferentziak

* ↑ EHESS: Cassini proiektua
* 1 2 Orpustan, Jean-Baptiste. Nouvelle toponymie basque. Presses universitaires de Bordeaux 2006 ISBN 2 86781 396 4..
* 1 2 3 4 5 6 Paul Raymond, Dictionnaire topographique Béarn-Pays basque
* ↑ Bearnoko notarioa zen Luntzen paperak - Archives départementales des Pyrénées-Atlantiques
* ↑ 1376ko eskuizkribua - Archives départementales des Pyrénées-Atlantiques
* ↑ Duchesne bildumaren 99-114. liburukiak - Bibliothèque nationale de France
* ↑ Zuberoako notarioa zen Ohixen paperak - Archives départementales des Pyrénées-Atlantiques
* ↑ EHESS: Cassini proiektua
* ↑ Palissy datu-basea

## Kanpo estekak

* Datuak: Q3350481
# Olhain

Olhain mendia, Saran, Lapurdin kokatzen da. Bere 397 m ko tontorrean Santa Gurutzeko kapera hondatua atzematen ahal da.

### Erreduta

Kapera hondatuaren inguruan Olhaingo kaperaren gotorlekua edo erreduta kokatzen da. 1813ko Urdazuriko Gudurako baliatua izan zen frantsesentzat.Erredutak pentagono forma du eta beren alde handienek 25 metro neurtzen ditu. 1813ko urriaren 7 eta 8ko borroketan frantziarrak erredutatik leku aldatu zituzten.

### Toponimia

Olhain izena Olharen gaina esan nahi du, beraz esan nahi du olha edo burdinola bat bazela mendiaren beherean.

### Kapera

Kapera Sarako hiru kapera hondatuetan sarten da ( Santa Barbara eta Larrungo Ermita). Deia 1771 ako Cassini Mapan Olhainen tokian erlijoso lekuetako sinboloa bada. Saratar batzuen ustez ermita baten aterpea zen 1793 eta 1813 urteen artean. Saratarrak aitzin, ahien prosesioak kapera huntan iragaiten zuten, prosesioa suposizio egunean egiten zen. Gaur mendizale ainitz hor pasatzen dira.

### Izena

Gaur Sarako ikastola mendiaren izena du baita Sarako gela bat eta medikugune bat ere.

### Ikus gainera

* Fage
* Zuhalmendi
* Sara
* Xareta

### Iturriak

* ↑ (Frantsesez) Antz, Jacques. (2005). Autrefois Sare. Atlantica.
* ↑ (Frantsesez) Antz, Jacques. (2013). Sare l' industrieuse. Jakintza.
# Olha (argipena)

Olha izenak hainbat adiera du:
* Olha (Senpere), Senpereko auzoa, Lapurdin.
* Olha (Bidarrai), Bidarraiko auzoa, Nafarroa Beherean.
* Olha (Manitoba), Kanadako herri bat, Manitoba probintzian.
* Olha, emakumezko izena, Olga izen eslaviarraren forma ukrainiarra.
Ikus, halaber:
# Olhadoko erreka

Olhadoko erreka Larraineko (Zuberoa) ibaia da. Erosioaren bidez sortu zuen Holtzarteko arroil famatua. Larrineko ühaitzera isurtzen da Logibar inguruan, behin Zürkhatsegirekin lotuta.

## Ibaiadarrak

Olhadoko erreka Olhadoko presan jaioa da, Sakhondoatik datorren Bagosudurreko erreka, Üthürzehetatik datorren Zitziratzeko erreka eta Betzulako haranatik datorren Betzulako erreken urak bilduta. Amubi zubia zeharkatu ondoren, beste ibaiadarrak ditu:
* Ardaneko erreka, eskumaldetik.
* Uztarbeko erreka, ezkerraldetik.
* Olhadübiko erreka, eskumaldetik.

## Erreferentziak

* ↑ Euskaltzaindia: 166. araua: Euskal Herriko ibaiak.

## Kanpo estekak

* Datuak: Q3350484
# Olhadübiko erreka

Olhadübiko erreka Zuberoako hego-mendebaldeko ibaia da, Larraineko ühaitzaren adarra, Larraineko herrian. 1,5 km inguruko arroila hertsi, sakon eta ikusgarria eratzen du. Olhadibia izena ere eman izan zaio.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia: 166. araua: Euskal Herriko ibaiak.

## Kanpo estekak

* Datuak: Q12265124
# Olhalde

Olhalde Sarako auzoa da. Erdigunetik ipar-ekialdera dago kokaturik.

## Ikus, gainera

* Sara

## Kanpo estekak

* Datuak: Q12265125
# Olhain ikastola

Olhain ikastola Lapurdiko ikastola bat da. Sara herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.
Izena Larhungo mendilerroko parte den Olhain 398 metroko muinoarena da.

## Historia

Sarako ikastola 1977an sortu zen, zazpi haurrekin, baina urte batzuk berantago ateak hetsi behar izan zituen. 1988 urtean Senpereko Zaldubi ikastolari lotzen zaio eta Sarako gunea hesten da. 1992an sortzen da berriro.

## Erreferentziak

* ↑ «Olhain Ikastola - Mendialdea» Erran.eus (Noiz kontsultatua: 2021-12-23).
* ↑ «IKASTOLAK: garapen etengabea | Seaska» seaska.eus (Noiz kontsultatua: 2021-12-23).

## Kanpo estekak

* Datuak: Q100741888
# Pablo Altzola

Pablo Altzola Minondo (Donostia, Gipuzkoa, 1841ko ekainaren 27 – Bilbo, 1912ko urriaren 25) ingeniaria eta Bilboko alkatea izan zen.

## Bizitza

1861ean Bide, Ubide eta Portuetako Ingeniaritza titulua lortu zuen Madrilen, eta berehala Malagan administrazio publikoan lan egiten hasi zen. Han eraiki zuen Guadalquivir ibaiaren zubi ospetsuenetakoa. 1869an Bilbora heldu zen. Uribitarten, kai berriak eraiki zituen, eta portuko kapitaina izendatu zuten. Gero, Pablo Altzolak zabalgune proiektuan parte hartu zuen. Proiektu hori Severino Atxukarro arkitektoak, eta Ernesto Hoffmeyer eta Pablo Altzola ingeniariek sinatu zuten. Hirugarren Karlistaldia bukatu eta gero gauzatu zen proiektua. Gainera, Altzola 1877an Bilboko alkate izendatu zuten, eta Bilboko Merkataritza Ganberako lehendakari ere izan zen.

## Liburuak

* El arte industrial en España. 1892. Berragitalpena: Canales y Puertos Colegio de Ingenieros de Caminos. Madril: 2000. ISBN 9788438001615.
* La cuestión del Ensanche de Bilbao. Migel Unamunorekin batera. Berragitalpena: Bidebarrieta Kulturgunea - Bilboko Udala, 2000. ISBN 9788488714473.
* Historia de las Obras Públicas en España. Berragitalpena: Canales y Puertos Colegio de Ingenieros de Caminos. Madril: 2005. ISBN 9788438002087.
* El Problema Cubano. Argitaletxea: 1898. 259 or.
* La política económica mundial y nuestra reforma arancelaria. Imprenta y Encuadernación de la Casa de Misericordia, Bilbo, (1906)
* Monografía de los caminos y ferrocarriles de Vizcaya. Bilbo: Imprenta Provincial. 1898.
* Régimen Económico-Administrativo, antiguo y moderno de Vizcaya y de Guipuzcoa. Imprenta y Encuadernación de la Casa de Misericordia. Bilbo. 1910.

## Ikus, gainera

* Bilboko alkateen zerrenda

## Kanpo loturak

* (Gaztelaniaz) Pablo Altzolaren biografia ciccp.es webgunean
* Datuak: Q12265424
* Multimedia: Pablo de Alzola / Q12265424